**Әлеуметтік идеялар мен жобалар байқауы туралы**

**ЕРЕЖЕ**

**1. Жалпы ережелер**

1. Бұл ереже Нұрсұлтан Назарбаев Қоры (бұдан әрі - Қор) жыл сайынғы әлеуметтік идеялар мен жобалар жәрмеңкесі (бұдан әрі - Жәрмеңке) аясында ұйымдастыратын әлеуметтік идеялар мен жобалар байқауын (бұдан әрі – байқау) өткізудің шарттары мен тәртібін айқындайды.
2. Байқаудың мақсаты азаматтық қоғамды дамыту, өзекті әлеуметтік және қоғамдық маңызы бар міндеттерді шешуге оның институттарының әлеуетін жұмылдыру, **start up** қаржыландыру үшін азаматтық бастамаларды қолдау болып табылады.

**2. Байқау өткізудің жалпы тәртібі**

1. Қор жыл сайынғы негізде байқаудың тақырыбы мен номинацияларын белгілейді.
2. Байқау өткізу туралы хабарландыру Қордың www.fnn.kz сайтында және әлеуметтік желілерде орналастырылады.
3. Байқауға мемлекеттік емес коммерциялық емес ұйымдар, қоғамдық ұйымдар, этникалық қауымдастықтар, қоғамдық және жеке қорлар мен мекемелер, бірлестіктер, одақтар, мүдделер жөніндегі клубтар, қоғамдық кеңестер, саяси партияларды, кәсіподақтар мен діни бірлестіктерді қоспағанда, жастардың бастамашыл топтары қатыса алады.
4. Байқауға өтінімдер мен байқауға қатысушылардың санына шек қойылмайды
5. Байқау үш кезеңде өткізіледі:

I кезең - белгіленген талаптарға сәйкес, байқау өтінімдері мен байқау құжаттамасын қабылдау, бастапқы іріктеу; үміткерлермен оқыту вебинарларын және онлайн конференция өткізу.

II кезең – жобаларды бағалау, жәрмеңкеге қатысу үшін үздік 50 жобаны іріктеу.

III кезең – үздік 50 жобаны қорғау, жоба мен ұйымның жәрмеңкедегі стендтік және бейнепрезентациясын. Жеңімпаздарды анықтау.

1. Байқау жеңімпаздары байқау комиссияның шешімімен анықталады және жобаларды іске асыруды қолдау үшін Қор қаражатынан қайырымдылық (демеушілік) қаржы бөлініп, дипломдармен марапатталады.
2. Байқау жеңімпаздарының саны мен әрбір жоба бойынша қаржылық қолдаудың мөлшерін Қор әрбір байқауды қаржыландырудың жалпы бөлінген сомасына және жекелеген жобалардың шарттарына сүйене отырып жеке айқындайды.
3. Байқау қорытындысы туралы барлық ақпарат Қордың сайтында жарияланады.
4. Байқауды ұйымдастыруға Қордың уәкілетті өкілі атсалысады.
5. **Байқауға өтінім берудің тәртібі**
6. Байқауға қатысу үшін мынадай құжаттарды қамтитын байқау құжаттамасын ұсыну қажет:

1) осы ереженің 11-тармағында көрсетілген талаптарға сәйкес рәсімделген байқауға қатысуға өтінім;

2) бекітілген жобаны қолдауға ұсыным хаттар.

1. Өтінім байқаудың тақырыптық бағыттарына сәйкес келуге және мынадай мәліметтерді қамтуға тиіс:

1) өтініш беруші туралы ақпарат;

2) жобаның атауы;

3) байқау номинацияның атауы;

4) жобаның қысқаша сипаттамасы;

5) жобаның мақсаты мен негізгі міндеттерін сипаттау;

6) түйткілді тарқату;

7) әлеуметтік әріптестік;

8) нысаналы топ, жобаны іске асыру аумағы;

9) күтілетін нәтижелер;

10) жобаны іске асыру тиімділігін бағалау критерийлері;

11) жобаның тұрақтылығы;

12) болжамды шығыстарды таратып жазылған жобаның негізделген күнтізбелік жоспары (жоба бюджеті).

1. Байқауға қатысуға өтінім ұсыну мерзімінен кешіктірілмей және бекітілген жобаны іске асыру басталғанға дейін жіберілуге тиіс.
2. Өтінімді электронды түрде MS Word форматында innovaproekt@fnn.kz поштасына жіберу керек және баспа түрінде (пошта немесе курьер арқылы) қазақ немесе орыс тілдерінде және «Әлеуметтік идеялар мен жобалар байқауы» белгісімен Нұрсұлтан Назарбаев Қорына жіберіледі.
3. Байқауға ұсынылған өтінімдер мен қағаз құжаттамасы қайтарылмайды, өтінімнің электрондық тасығыштағы нұсқасы Қорда қалады.
4. Белгіленген байқау талаптарға сәйкес келмейтін өтінімдер байқауға жіберілмейді.
5. Байқау өтінімдерін қабылдамаудың себебі өтініш берушілерге түсіндірілмейді.

**4. Жәрмеңкені өткізу тәртібі**

19. Жәрмеңкеге үздік 50 жобаның барлығы қатыстырылады.

20. Көрме-презентацияға қатысушылар стендтерінде мынадай ақпарат болу керек:

1) жобаның атауы;

2) жобаның мақсаттары мен міндеттері;

3) жобаның жоспарланған нәтижелері;

4) жобаны визуализациялау.

21. Үлестірмелі материалдың болғаны дұрыс.

22. Байқау комиссиясы жобаларды бағалау үшін байқауға қатысушылардан қосымша мәліметтер сұратуға құқылы.

23. Стендтер үшін ақпаратты қатысушылар байқау ұйымдастырушы көрсеткен мерзімнен кешіктірмей ұсынуға тиіс.

1. **Байқау комиссиясының жұмыс тәртібі**
2. Жобаларды бағалау және жеңімпаздарды анықтау мақсатында байқау комиссиясын мемлекеттік емес қоғамдық ұйымдардың, коммерциялық құрылымдар мен БАҚ өкілдерінің, биліктің өкілді тармағынан кемінде 9 (тоғыз) адамнан тұратын қор құрады.
3. Комиссия төрағасы Қор басшыларының бірі болып табылады.
4. Комиссияның шешімдері кворум кезінде тізімдік құрамның кемінде 2/3 болған кезде қарапайым көпшілік ашық дауыс беру жолымен қабылданады.
5. Комиссияның шешімдері түпкілікті болып табылады және қайта қарастырылмайды.
6. Комиссия шешімі хаттамамен рәсімделеді, оған барлық мүшесі қол қояды.

**6. Жеңімпаздарды іріктеу критерийлері**

1. Жобаларды байқау комиссиясы мынадай критерийлер бойынша бағалайды:

1) жобаның басым бағыттарға, байқау шарттарына сәйкестігі, жобаның пысықталу дәрежесі мен сапасына;

2) әлеуметтік маңыздылығы мен өзектілігі;

3) жобаның нақты міндеттерінің шынайылығы, күтілетін нәтижелерге қол жеткізу;

4) ұйымның әлеуметтік маңызы бар қызметінің тұрақтылығы, ұйымдастырушылық әлеуеті;

5) әлеуетті әріптестердің, инвесторлардың болуы (не тарту мүмкіндігі);

6) жобаның орнықтылығы, жоба нәтижелерін пайдалану перспективалары;

7) сұратылған қаражатқа негіздеме.

**7. Жобаларды қаржыландыру және есеп беру**

1. Байқау комиссиясы жеңімпаз деп таныған жобаларды іске асыруды қаржылық қолдау жеңімпазбен жасалатын шарт негізінде қайырымдылық / демеушілік көмек көрсету жолымен жүзеге асырылады.

31. Start up қаржыландыру сомасы нақты жобаның бюджетіне байланысты 1-ден 3 млн.теңгеге дейінгі мөлшерде. Жоба бойынша мамандардың жалақысы бойынша шығыстар Қазақстан Республикасы заңнамасының талаптарына сәйкес төленетін салықтар мен басқа да міндетті төлемдерді қамтиды. Қажет болған жағдайда ұйым уақытша қызметкер тарта алады, олармен қызмет көрсетуге шарт жасасу қажет болады. Бұл бап грант сомасының 25%-нан аспауға тиіс.

32. Байқау комиссиясының шешімі және Қордың атқарушы директорының бұйрығы қайырымдылық (демеушілік) көмек көрсету туралы шарт жасасу үшін негіз болып табылады.

33. Қайырымдылық (демеушілік) көмек көрсету туралы шартта жалпы шарттардан басқа мыналар да көзделуге тиіс:

1) байқау комиссиясының шешіміне нұсқау;

2) жоба туралы дерек (атауы, қысқаша сипаттамасы, іске асыру мерзімдері, шығыс сметасы);

3) алынған көмекті мақсатты пайдалану туралы байқау жеңімпазының міндеттемесі (есептілікті ұсына отырып);

4) Қордың бөлінген қаражаттың нысаналы пайдаланылуын бақылау құқығы;

5) алынған қаражатты қайтару түріндегі мақсатсыз пайдаланғаны үшін алушының жауапкершілігі.

34. Байқау аясында алынған қайырымдылық (демеушілік) көмекті төменде көрсетілген нәрселерге пайдалануға болмайды:

1) ағымдағы шығыстарды жабу;

2) ғылыми зерттеулер жүргізу;

3) жобамен байланысты емес қызметті жүзеге асыру;

4) пайда табуды көздейтін коммерциялық жобаларды іске асыру.

35. Қайырымдылық (демеушілік) көмекті мақсатсыз пайдалану фактісі Қор бөлінген ақшалай қаражатты қайтару туралы талабы және кейінгі байқауларға қатыстырмауға негіз бола алады.